Lav et referat af nedenstående tekst:

Tekst:
De sidste mange år har nordmændene holdt Slagter Winther kørende. Inden de tog med færgen fra Hirtshals, proppede de taskerne med billigt kød. Nu er den norske krone blevet så svag, at Slagter Winthers kød ikke er så billigt for dem længere, og det kan slagteren mærke. - Efter en del overvejelser har jeg besluttet mig for at gentænke konceptet omkring Slagter Winther. Konceptet har de sidste år været udfordret af den svage norske krone, skriver Karl Lunden, der ejer Slagter Winther, i en mail til TV2 Nord. Det betyder, at slagteren nu har besluttet sig for at lukke forretningen i Hirtshals med virkning den 11. august. - Tiden vil vise, om der vil være grundlag for at starte Slagter Winther op i en anden form, skriver han. Han oplyser desuden, at alle samarbejdspartnere vil få deres tilgodehavende tilbagebetalt.

Referat:
Nordmænd har førhen shoppet amok hos Slagter Winther i Hirtshals. Nu er den norske krone blevet så svag, at slagteren må dreje nøglen om.